CELEX: C2006/010/35
Language: el
Date: 2006-01-14 00:00:00
Title: Υπόθεση C-424/05 P: Αίτηση της Επιτροπής των Ευρωπαϊκών Κοινοτήτων για την αναίρεση της αποφάσεως της  13ης Σεπτεμβρίου 2005 , που εξέδωσε το Πρωτοδικείο των Ευρωπαϊκών Κοινοτήτων (πρώτο τμήμα) στην υπόθεση Τ-72/04, S. Hosman-Chevalier κατά Επιτροπής των Ευρωπαϊκών Κοινοτήτων

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/18
            
         Αίτηση της Επιτροπής των Ευρωπαϊκών Κοινοτήτων για την αναίρεση της αποφάσεως της 13ης Σεπτεμβρίου 2005, που εξέδωσε το Πρωτοδικείο των Ευρωπαϊκών Κοινοτήτων (πρώτο τμήμα) στην υπόθεση Τ-72/04, S. Hosman-Chevalier κατά Επιτροπής των Ευρωπαϊκών Κοινοτήτων
   (Υπόθεση C-424/05 P)
   (2006/C 10/35)
   Γλώσσα διαδικασίας: η γαλλική
   Η Επιτροπή των Ευρωπαϊκών Κοινοτήτων, εκπροσωπούμενη από τους H. Kraemer και M. Velardo, κατέθεσε στις 29 Νοεμβρίου 2005 ενώπιον του Δικαστηρίου των Ευρωπαϊκών Κοινοτήτων αίτηση αναιρέσεως της αποφάσεως που εξέδωσε στις 13 Σεπτεμβρίου 2005 το Πρωτοδικείο των Ευρωπαϊκών Κοινοτήτων (πρώτο τμήμα) στην υπόθεση Τ-72/04, S. Hosman-Chevalier κατά Επιτροπής των Ευρωπαϊκών Κοινοτήτων.
   Η αναιρεσείουσα ζητεί από το Δικαστήριο:
   
               —
            
            
               να εξαφανίσει την αναιρεσιβαλλομένη απόφαση και να αναπέμψει την υπόθεση στο Πρωτοδικείο·
            
         
               —
            
            
               να καταδικάσει την προσφεύγουσα στον πρώτο βαθμό στα έξοδα της παρούσας δίκης και στα έξοδα της ενώπιον του Πρωτοδικείου δίκης.
            
         Λόγοι αναιρέσεως και κύρια επιχειρήματα:
   Η Επιτροπή προβάλλει έναν και μόνο λόγο αναιρέσεως της ως άνω αποφάσεως, αντλούμενο από παράβαση του κοινοτικού δικαίου με τις σκέψεις 31 έως 36 και 42 της εν λόγω αποφάσεως. Ειδικότερα, φρονεί ότι το Πρωτοδικείο προέβη σε εσφαλμένη ερμηνεία του όρου που συνδέεται με την «παροχή υπηρεσιών σε άλλο κράτος», που αναφέρεται στο άρθρο 4, παράγραφος 1, στοιχείο α', δεύτερη περίπτωση, in fine, του παραρτήματος VII του Κανονισμού Υπηρεσιακής Καταστάσεως.